Lissaboni lepinguga muutuvad ka kvalifitseeritud häälteenamusega hääletamise reeglid - senine "kaalutud" häälte süsteem, kus igal liikmesriigil oli tulenevalt tema suurusest teatud hulk hääli, asendatakse "topelthäälteenamuse" nõudega, mis tähendab, et ettepaneku läbiminekuks peab olema poolt enamus liikmesriike, mis esindavad enamust Euroopa Liidu rahvastikust. Täpsemalt: otsust peab  toetama 55% liikmesriikidest (praegusel juhul 15 liikmesriiki 27st), kes esindavad vähemalt 65% Euroopa Liidu rahvastikust.